CELEX: 32006R1104
Language: bg
Date: 2006-07-18 00:00:00
Title: Регламент (ЕО) № 1104/2006 на Комисията от 18 юли 2006 година за изменение на Регламент (ЕО) № 831/2002 за прилагане на Регламент (ЕО) № 322/97 на Съвета относно статистиката на Общността във връзка с достъпа до поверителни данни за научни целиТекст от значение за ЕИП.

Важна правна забележка

|

32006R1104

Официален вестник n° L 197 , 19/07/2006 стр. 0003 - 0004

		20060718Регламент (ЕО) № 1104/2006 на Комисиятаот 18 юли 2006 годиназа изменение на Регламент (ЕО) № 831/2002 за прилагане на Регламент (ЕО) № 322/97 на Съвета относно статистиката на Общността във връзка с достъпа до поверителни данни за научни цели(текст от значение за ЕИП)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 322/97 на Съвета от 17 февруари 1997 г., относно статистиката на Общността [1], и по-специално член 17, параграф 2 и член 20, параграф 1 от него,като има предвид, че:(1) Регламент (ЕО) № 831/2002 на Комисията [2] установява с оглед достигане до статистически заключения за научни цели условията за достъп до поверителни данни, предоставяни на органа на Общността. В него са изброени различните проучвания и източници на данни, към които се прилага.(2) Нараства търсенето на поверителни данни от страна на изследователите и научните среди като цяло за достъп с научни цели до данните от проучването за структурата на заплатите. Това проучване съдържа структурни данни, хармонизирани на общностно равнище, за брутните заплати, заплатените часове и дните платен годишен отпуск, които се събират всеки четири години съгласно Регламент (ЕО) № 530/1999 на Съвета от 9 март 1999 г. относно структурната статистика за заплатите и разходите за труд [3]. Достъпът до тези поверителни данни би бил много полезен за изследователската работа върху заплащането на наемните работници и отношението им с характеристиките на работодателите. Следователно това проучване следва да бъде добавено към списъка на изброените в Регламент (ЕО) № 831/2002.(3) Мерките, предвидени в настоящия регламент са съобразени със становището на Комитета за статистическата тайна,ПРИЕ НАСТОЯЩИЯ РЕГЛАМЕНТ:Член 1Регламент (ЕО) № 831/2002 се изменя, както следва:1. В член 5, параграф 1 се заменя със следния текст:"1. Органът на Общността може да разрешава достъп в своите помещения до поверителни данни, извлечени от следните статистически проучвания или източници:- извадка на домакинствата на Общността,- проучване на работната сила,- проучване на иновациите в Общността,- проучване на продължаващото професионално обучение,- проучване на структурата на заплатите.Въпреки това по искане на националния орган, предоставил данните, достъпът до тях може да не бъде разрешен за определен специфичен научен проект."2. В член 6, параграф 1 се заменя със следния текст:"1. Органът на Общността може да предоставя серии от анонимни микроданни, извлечени от следните статистически проучвания или източници:- извадка на домакинствата на Общността,- проучване на работната сила,- проучване на иновациите в Общността,- проучване на продължаващото професионално обучение,- проучване на структурата на заплатите.Все пак по искане на националния орган, предоставил данните, достъпът до тях може да не бъде разрешен за определен специфичен научен проект."Член 2Настоящият регламент влиза в сила на двадесетия ден след публикуването му в Официален вестник на Европейския съюз.Настоящият регламент е задължителен в своята цялост и се прилага пряко във всички държави-членки.Съставено в Брюксел на 18 юли 2006 година.За КомисиятаJoaquín AlmuniaЧлен на Комисията[1] ОВ L 52, 22.2.1997 г., стр. 1. Регламент, изменен с Регламент (EO) № 1882/ 2003 на Европейския парламент и на Съвета (ОВ L 284, 31.10.2003 г., стр. 1).[2] ОВ L 133, 18.5.2002 г., стр. 7.[3] ОВ L 63, 12.3.1999 г., стр. 6. Регламент, изменен с Регламент (EO) № 1882/ 2003.--------------------------------------------------